ආර්ටිමිස් වැඩසටහන

ආර්ටිමිස් වැඩසටහන යනු එක්සත් ජනපදයේ නාසා ආයතනය විසින් යුරෝපීය අභ්‍යවකාශ ඒජන්සිය (ESA), ජපන් අභ්‍යවකාශ ගවේශන ඒජන්සිය (JAXA) සහ කැනේඩියානු අභ්‍යවකාශ ඒජන්සිය (CSA) සමග එක්ව සිදු කරනු ලබන, රොබෝවරු සහ මිනිසුන් යොදාගනිමින් චන්ද්‍රයා ගවේශනය කිරීමේ වැඩසටහනකි. මෙය සාර්ථක වුවහොත්, 1972 වර්ෂයේ සිදු කෙරුණු ඇපලෝ 17 මෙහෙයුමෙන් පසුව ප්‍රථම වරට නැවතත් සඳ මත මිනිසුන් පා තබනු ඇත. වැඩසටහනෙහි ප්‍රධානම අංගයන් වනුයේ අභ්‍යවකාශ දියත්කිරීමේ පද්ධතිය (Space Launch System), ඔරායන් අභ්‍යවකාශ යානය, ලූනා ගේට්වේ ("චන්ද්‍ර ද්වාරය") නමැති අභ්‍යවකාශ මධ්‍යස්ථානය සහ ස්ටාර්ෂිප් HLS ඇතුලු වාණිජ මිනිසුන් ගොඩබැස්වීමේ පද්ධතියන් ය. වැඩසටහනෙහි දීර්ඝ-කාලීන අරමුණු වන්නේ චන්ද්‍රයා මත ස්ථිර මූලස්ථානයක් පිහිටුවා ගැනීම සහ අනාගත මිනිසුන් සහිත අඟහරු මෙහෙයුම් සඳහා පහසුකම් සැළැස්වීමයි.

 ආශ්‍රිත